ભાજપ નેતા પ્રેમ કુમાર ધૂમલ પોતાની ઉપેક્ષાને કારણે કેન્દ્રિય નેતૃત્વથી નારાજ છે અને તેઓ પોતાના ક્ષેત્ર સુજાનપુરથી બહાર જ નથી નીકળ્યા, તો બીજી બાજુ બીજા મોટા નેતા શાંતા કુમાર પર કેટલાક કારણોસર નારાજ છે. ભાજપે 3 મહિના પહેલાં રાજ્યમાં પોતાના હકમાં વાતાવરણ ઊભું કર્યું હતું, પરંતુ ટિકિટ વહેંચણી બાદ એ વાતાવરણ જાણે ગાયબ થઇ ગયું છે. શિમલાની સત્તાનો રસ્તો કાંગડા થઇને જાય છે. વર્ષ 2012ની ચૂંટણીમાં કોંગ્રેસ કાંગડામાંથી મળેલ ભારે સમર્થનને કારણે જ જીત્યું હતું. કાંગડા જિલ્લામાં 15 વિધાનસભા ક્ષેત્રો છે. ગત ચૂંટણીમાં કોંગ્રેસને ફાળે આમાંથી 10 બેઠકો આવી હતી, બે બેઠકો પર અપક્ષનો વિજય થયો હતો. અંતે કોંગ્રેસે આ બંનેને પોતાનું સમર્થન આપ્યું હતું. કાંગડાના વેપારીમાં વર્ગમાં જીએસટી અંગે પીએમ મોદી, અમિત શાહ અને અરુણ જેટલી પ્રત્યે ઘણો રોષ છે. આથી, હાલની કાંગડાની પરિસ્થિતિઓને જોતાં ભાજપ માટે જીતવું એટલું સહેલું નથી.